**GENERALNI SEKRETARIAT**

**VLADE REPUBLIKE SLOVENIJE**

[**gp.gs@gov.si**](mailto:gp.gs@gov.si)

|  |  |
| --- | --- |
| Številka: 007-45/2019/9 | |
| Ljubljana, 28. 3. 2019 | |
| EVA 2019-3130-0003 | |
|  | |
| ZADEVA: Predlog Uredbe o spremembi Uredbe o napredovanju uradnikov v nazive – PREDLOG ZA OBRAVNAVO | | | | | |
| 1. Predlog sklepov vlade: | | | | | |
| Na podlagi drugega odstavka 111. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E in [40/12](http://www.uradni-list.si/1/objava.jsp?sop=2012-01-1700) – ZUJF) je Vlada Republike Slovenije na … seji pod točko ... dne ………. sprejela naslednji S K L E P Vlada Republike Slovenije je izdala Uredbo o spremembi Uredbe o napredovanju uradnikov v nazive in jo objavi v Uradnem listu Republike Slovenije.    Stojan Tramte  generalni sekretar  Sklep prejmejo:   * ministrstva * Služba Vlade RS za zakonodajo | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:**  / | | | | | |
| **3.a Osebe, odgovorne za strokovno pripravo in usklajenost gradiva:** | | | | | |
| - Rudi Medved, minister za javno upravo  - Mojca Ramšak Pešec, državna sekretarka, Ministrstvo za javno upravo  - Peter Pogačar, v.d. generalnega direktorja Direktorata za javni sektor, Ministrstvo za javno upravo  - Štefka Korade Purg, vodja sektorja, Ministrstvo za javno upravo | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | |
| Pri pripravi gradiva niso sodelovali zunanji strokovnjaki. | | | | | |
| **4. Predstavniki vlade, ki bodo sodelovali pri delu državnega zbora:** | | | | | |
| / | | | | | |
| 5. Kratek povzetek gradiva: | | | | | |
| / | | | | | |
| 6. Presoja posledic za: | | | | | |
| a) | javnofinančna sredstva nad 40.000 EUR v tekočem in naslednjih treh letih | | | NE | |
| b) | usklajenost slovenskega pravnega reda s pravnim redom Evropske unije | | | NE | |
| c) | administrativne posledice | | | NE | |
| č) | gospodarstvo, zlasti mala in srednja podjetja ter konkurenčnost podjetij | | | NE | |
| d) | okolje, vključno s prostorskimi in varstvenimi vidiki | | | NE | |
| e) | socialno področje | | | NE | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | NE | |
| 7.a Predstavitev ocene finančnih posledic nad 40.000 EUR: /  Gradivo nima finančnih posledic za državni proračun oziroma druga javna finančna sredstva. | | | | | |
| 7.b Predstavitev ocene finančnih posledic pod 40.000 EUR: / | | | | |
| **8. Predstavitev sodelovanja z združenji občin:** | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | / | |
| Gradivo (predpis) je bilo poslano v mnenje:   * Skupnosti občin Slovenije SOS: DA * Združenju občin Slovenije ZOS: DA * Združenju mestnih občin Slovenije ZMOS: DA   Pripomb z njihove strani nismo prejeli. | | | | |
| 9. Predstavitev sodelovanja javnosti: / | | | | |
| Gradivo je bilo predhodno objavljeno na spletni strani predlagatelja: | | | NE | |
| / | | | | |
| (Če je odgovor DA, navedite:  Datum objave: ………  V razpravo so bili vključeni:   * nevladne organizacije, * predstavniki zainteresirane javnosti, * predstavniki strokovne javnosti, * občine in združenja občin ali pa navedite, da se gradivo ne nanaša nanje.   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  Upoštevani so bili:   * v celoti, * večinoma, * delno, * niso bili upoštevani.   Bistvena mnenja, predlogi in pripombe, ki niso bili upoštevani, ter razlogi za neupoštevanje:  Poročilo je bilo dano ……………..  Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | NE | |
| **11. Gradivo je uvrščeno v delovni program vlade:** | | | NE | |
| Rudi Medved  MINISTER | | | | |

Priloga:

* Predlog Uredbe o spremembi Uredbe o napredovanju uradnikov v nazive

**PREDLOG**

Na podlagi drugega odstavka 111. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E in [40/12](http://www.uradni-list.si/1/objava.jsp?sop=2012-01-1700) – ZUJF) Vlada Republike Slovenije izdaja

UREDBO

o spremembi Uredbe o napredovanju uradnikov v nazive

1. člen

V Uredbi o napredovanju uradnikov v nazive (Uradni list RS, št. [98/08](http://www.uradni-list.si/1/objava.jsp?sop=2008-01-4177), [16/09](http://www.uradni-list.si/1/objava.jsp?sop=2009-01-0561) in [19/10](http://www.uradni-list.si/1/objava.jsp?sop=2010-01-0818)) se v 12. členu prvi odstavek spremeni tako, da se glasi:

»(1) O napredovanju odloči predstojnik v 60 dneh od izteka roka iz prejšnjega člena. Uradnik napreduje v višji naziv 1. novembra, pravice, ki izhajajo iz višjega naziva, pa mu pripadajo od 1. decembra v koledarskem letu, v katerem je bilo ugotovljeno, da izpolnjuje pogoje za napredovanje.«.

KONČNA DOLOČBA

2. člen

Ta uredba začne veljati naslednji dan po objavi v Uradnem listu Republike Slovenije.

Št.

Ljubljana, dne

EVA 2019-3130-0003

Vlada Republike Slovenije

Marjan Šarec

predsednik

**OBRAZLOŽITEV:**

1. **UVOD**
2. **Pravna podlaga (besedilo, vsebina zakonske določbe, ki je podlaga za izdajo uredbe):**

Drugi odstavek 111. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E in [40/12](http://www.uradni-list.si/1/objava.jsp?sop=2012-01-1700) – ZUJF).

1. **Rok za izdajo uredbe, določen z zakonom:**

Prehodna določba v 2. členu Zakona o spremembi in dopolnitvah Zakona o sistemu plač v javnem sektorju (Uradni list RS, št. 84/18) določa, da se podzakonski predpisi in drugi splošni akti, ki urejajo napredovanje javnih uslužbencev in funkcionarjev v višji plačni razred, v naziv oziroma v višji naziv, uskladijo z novim četrtim odstavkom 16. člena tega zakona v treh mesecih od uveljavitve tega zakona. Zakon je začel veljati 1. januarja 2019.

1. **Splošna obrazložitev predloga uredbe, če je potrebna:**

Predlagana uredba pomeni uskladitev s 3. točko Sporazuma o razreševanju stavkovnih zahtev (Uradni list RS, št. 80/18) in s 1. členom Zakona o spremembi in dopolnitvah Zakona o sistemu plač v javnem sektorju (Uradni list RS, št. 84/18).

1. **Predstavitev presoje posledic na posamezna področja, če te niso mogle biti celovito predstavljene v predlogu zakona: /**
2. **VSEBINSKA OBRAZLOŽITEV PREDLAGANIH REŠITEV**

**K 1. členu:**

Predlagani člen uredbe določa, da uradniki pridobijo pravice, ki izhajajo iz višjega naziva (pravica do višje plače) od 1. decembra v koledarskem letu, ko izpolnijo pogoje za napredovanje v višji naziv. Predlagani člen vključuje tudi besedilo, na podlagi katerega uradnik napreduje v višji naziv 1. novembra v koledarskem letu, v katerem je bilo ugotovljeno, da izpolnjuje pogoje za napredovanje.

Uradniki, zaposleni v organih državne uprave, pravosodnih organih in upravah lokalnih skupnosti, na podlagi drugega odstavka 111. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E in [40/12](http://www.uradni-list.si/1/objava.jsp?sop=2012-01-1700) – ZUJF) in Uredbe o napredovanju uradnikov v nazive (Uradni list RS, št. [98/08](http://www.uradni-list.si/1/objava.jsp?sop=2008-01-4177), [16/09](http://www.uradni-list.si/1/objava.jsp?sop=2009-01-0561) in [19/10](http://www.uradni-list.si/1/objava.jsp?sop=2010-01-0818)) na delovnem mestu lahko napredujejo v višji naziv. Na podlagi predlaganega člena uradniki napredujejo v višji naziv 1. novembra v koledarskem letu, v katerem je bilo ugotovljeno, da izpolnjuje pogoje za napredovanje. Pravice, ki izhajajo iz višjega naziva, pa jim pripadajo od 1. decembra v koledarskem letu, v katerem je bilo ugotovljeno, da izpolnjujejo pogoje in ne več od 1. maja, kot to določa veljavni prvi odstavek 12. člena Uredbe o napredovanju uradnikov v nazive (Uradni list RS, št. [98/08](http://www.uradni-list.si/1/objava.jsp?sop=2008-01-4177), [16/09](http://www.uradni-list.si/1/objava.jsp?sop=2009-01-0561) in [19/10](http://www.uradni-list.si/1/objava.jsp?sop=2010-01-0818)).

Sprememba določbe 12. člena Uredbe o napredovanju uradnikov v nazive je posledica uskladitve z Zakonom o spremembi in dopolnitvah Zakona o sistemu plač v javnem sektorju (Uradni list RS, št. 84/18), ki v 1. členu na sistemski ravni in enotno za vse javne uslužbence in funkcionarje, ki lahko na podlagi 16. člena Zakona o sistemu plač v javnem sektorju (Uradni list RS, št. [108/09](http://www.uradni-list.si/1/objava.jsp?sop=2009-01-4891) – uradno prečiščeno besedilo, [13/10](http://www.uradni-list.si/1/objava.jsp?sop=2010-01-0520), [59/10](http://www.uradni-list.si/1/objava.jsp?sop=2010-01-3273), [85/10](http://www.uradni-list.si/1/objava.jsp?sop=2010-01-4554), [107/10](http://www.uradni-list.si/1/objava.jsp?sop=2010-01-5583), [35/11](http://www.uradni-list.si/1/objava.jsp?sop=2011-01-1743) – ORZSPJS49a, [27/12](http://www.uradni-list.si/1/objava.jsp?sop=2012-01-1121) – odl. US, [40/12](http://www.uradni-list.si/1/objava.jsp?sop=2012-01-1700) – ZUJF, [46/13](http://www.uradni-list.si/1/objava.jsp?sop=2013-01-1753), [25/14](http://www.uradni-list.si/1/objava.jsp?sop=2014-01-0961) – ZFU, [50/14](http://www.uradni-list.si/1/objava.jsp?sop=2014-01-2074), [95/14](http://www.uradni-list.si/1/objava.jsp?sop=2014-01-3949) – ZUPPJS15, [82/15](http://www.uradni-list.si/1/objava.jsp?sop=2015-01-3254), [23/17](http://www.uradni-list.si/1/objava.jsp?sop=2017-01-1206) – ZDOdv, [67/17](http://www.uradni-list.si/1/objava.jsp?sop=2017-01-3165) in [84/18](http://www.uradni-list.si/1/objava.jsp?sop=2018-01-4122)) napredujejo v višji plačni razred in, ki lahko na podlagi področnih predpisov napredujejo v višji naziv, določa, da jim pripada plača na osnovi plačnega razreda, pridobljenega z napredovanjem v višji plačni razred oziroma višji naziv, od 1. decembra v letu, ko izpolnijo pogoje za napredovanje v višji plačni razred oziroma višji naziv.

**K 2. členu:**

Člen določa začetek veljavnosti te uredbe.